Hilmar Meincke Krohg

Hilmar Meincke Krohg (1776–1851) var en norsk amtmann, eidsvollsmann og stortingsrepresentant.

 Virke 
Krohg ble født den 1. januar 1776 i Trondhjem som sønn av generalveimester Nicolai Frederik Krohg.Hilmar Meincke Krohg fra Dansk biografisk leksikon, forfatter: Yngvar Nielsen. Fra sin fødebys katedralskole ble han student i 1794, oppholdt seg 1795–97 i Norge og tok juridisk eksamen i 1799. Etter å ha gjort tjeneste i kanselliet og som Fredrik Moltkes privatsekretær dro han i 1801 med tittel av kansellisekretær til Norge og levde på en eiendom ved Trondhjem, inntil han i 1807 ble utnevnt til amtmann i Finnmarken. 1811 ble han forflyttet til Nordre Bergenhus amt og samme år til Romsdals amt, hvilket han tiltrådte umiddelbart efter sin fratredelse av Finnmarken. Fra 1811 til 1814 var han konstituert stiftamtmann i Trondhjems stift. Som amtmann i Romsdal tok han avskjed i 1840 med tilkjennegivelse av Karl III Johans «naadigste Tilfredshed med hans lange og tro Tjeneste».

I 1814 møtte han på riksforsamlingen, hvor han sluttet seg til selvstendighetspartiet.Hilmar Meincke Krohg fra Eidsvoll 1814 Han ble senere valgt til amtets første representant ved Stortingene 1814, 1818 (da han ikke kunne møte), 1824 og 1830.Hilmar Meincke Krohg  fra  Norsk samfunnsvitenskapelig datatjeneste

I 1826 reiste han i Finnmarken som formann i den kongelige kommisjon som hadde som mandat å foreslå midler til amtets oppkomst. Da han tok avskjed, ble det slått en medalje til minne om han samt opprettet et legat. Det ble også reist et minnesmerke på graven hans. Krohg døde på Nøisomhed 13. august 1851.

 Personlig 
Krohg ble gift 31. mars 1803 med Cecilia Edel Sophie Stub. Han var far til Otto Theodor Krohg.

Krogh var innehaver av Dannebrogordenen, Nordstjerneordenen og Vasaordenen.Hilmar Krohg fra Norsk biografisk leksikon

Hans bolig ved Molde var eiendommen Nøisomhed i Bolsøy, hvis hovedbygning er bevart.Jørn Holme (red): De kom fra alle kanter - Eidsvollsmennene og deres hus, Cappelen Damm 2014 Amtmann Krohgs gate (og delvis Amtmannvegen) i Molde ble oppkalt etter ham.

 Referanser 

 Litteratur 
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
 Jørn Holme (red.): De kom fra alle kanter - Eidsvollsmennene og deres hus, Cappelen Damm 2014

 Eksterne lenker 



Kategori:Eidsvollsmenn
Kategori:Stortingsrepresentanter 1814
Kategori:Stortingsrepresentanter 1824–1826
Kategori:Stortingsrepresentanter 1830–1832
Kategori:Fylkesmenn i Finnmark
Kategori:Fylkesmenn i Møre og Romsdal
Kategori:Norske amtmenn
Kategori:Riddere av Dannebrogordenen‎
Kategori:Nordstjerneordenen
Kategori:Vasaordenen
Kategori:Alumni fra Københavns Universitet
Kategori:Personer fra Trondheim kommune